
Labanan ang dagdag na pasanin 
sa mamamayan 


arapat at labis na laban sa kanilang kabuhayan. mok sa krisis. 
[M binakanangang paigtingin Ang kasalukuyang pagsidhi ng Dahil walang lokal na pro- 
ng sambayanang Pilipino krisis sa ekonomya at pananalapi 8 duksyong nakatatayo sa sarili, per- 
ang kanilang militanteng ng estado ay patunay ng patuloy manenteng tagibang ang dayuhang 


pakikibaka upang labanan ang na pagkabulok ng sistemang kalakalan. Walang awat na hinu- 
plano ng rehimeng malakolonyal at malapyudal. huthot ng mga dayuhang malaking 
US-Arroyo na pag- Walang habas na dinadambong kapitalista ang kanilang tubo at 
papataw ng mga ng malalaking dayuhang kapi- walang tigil ang burukratang kapi- 
karagdagang pasa- talista ang yaman ng bansa. talistang pagnanakaw sa kabang- 
nin sa mamama- Bunsod nito, ang ekonomya ng bayan. Palagiang umiiral ang suli- 
yan. Ito ang tangi bansa ay atrasado, ranin ng pananalapi ng estado at 
nilang sandata upang agraryo at di ng lokal na ekonomya. Pana-pana- 
labanan ang walang industriyalisa- hon itong sumasambulat tuwing 
habas na mga do. Permanente hindi sumasapat ang panawid-pon- 
atake ng reaksyu- itong nakalug- dong nagmumula sa mga pautang 
naryong estado ng mga imperyalistang bangko at 
mga institusyong pampinansya. 

Ang kasalukuyang tampok na 
problema ng masid- 


karugtong ng krisis 
pampinansyang sumakal 
sa ekonomya ng Pilipinas noong 
1997. Sa halip na iwasto ang mga 
patakaran ng liberalisasyon ng 
kalakalan at pamumuhunan na 
nagresulta sa krisis ng 1997, ang 
mga ito ay ipinagpatuloy at lalo 
pang pinasaklaw ng rehimeng 
Arroyo. 

Ang nakaambang pagsambulat 


Agresibong palawakin Kalagayan ng Lumalalang 
Mga tampok ang kilusang karapatang-tao panggigipit sa midya 


sa isyung ito... manggagawa! sa bansa 
PAHINA 3 PAHINA 7 PAHINA 10 


ng krisis ng pananalapi ng nagha- 
haring estado ay tuwirang resulta 
ng mga sumusunod na pangu- 
nahing salik: 

(a) ang walang kontrol na pag- 
babayad sa mga maanomalya at di 
pinakinabangang mga utang pan- 
labas. Aabot na sa mahigit 60% 
ng badyet ng reaksyunaryong 
gubyerno ang nakalaan para rito, 


(b) ang patakaran na ilibre sa 
buwis ang mga dayuhang mamu- 
muhunan at ibigay sa kanila ang 
kalayaang iuwi ang kahit 100% ng 
kanilang tubo at ipinuhunan: 

(k) ang pagkalugmok ng lokal 
na produksyon, sa partikular, ng 
lokal na manupaktura: 

(d) ang palalang korapsyon, 
laluna ng mga burukratang kapita- 
lista, na nakikipagsabwatan sa 
malalaking negosyante upang 
makalusot sa pagbabayad ng 
karampatang buwis. 

Ang mamamayang Pilipino ang 
pangunahing nagdurusa sa labis 
na kakulangan sa pananalapi ng 
estado. Habang tinitiyak ng nag- 
haharing estado na makapaglaan 
ng pondong pambayad sa mga 
maanomalya at walang kapakina- 
bangang utang panlabas, patuloy 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


namang nangangabulok ang mga 
serbisyong pangkalusugan at 
edukasyon, maging ang iba pang 
kinakailangang imprastruktura, 
dahil sa labis na kakulangan sa 
pondo. 


Mga huwad na solusyon 
ni Arroyo 


Ang pag-iingay at pananakot 
ng rehimeng Arroyo at mga burgis 
na ekonomista tungkol sa posi- 
bleng pagsambulat ng “fiscal cri- 
sis” sa darating na dalawa hang- 
gang tatlong taon ay pawang 
pagkukundisyon sa opinyong pub- 
liko para lunukin ang mga lasong 
inirereseta ng imperyalismo sa 


Pilipinas. 

Desperado ang rehimeng 
Arroyo na ipataw ang mga 
karagdagang buwis sa mama- 


mayang Pilipino upang makapag- 
palitaw ng mahigit P80 bilyong 
dagdag na pondo para sa gubyer- 
no. Pilit na pilit ang paglalarawan 
nito ng “diwa ng bayanihan” para 
ipatanggap sa mamamayang baon 
na sa kahirapan ang mga karagda- 
gan pang pasaning buwis. 

Ang lahat ng hakbanging ito 
ay hindi makalulutas sa krisis sa 


Nilalaman 


Editoryal: Labanan ang dagdag na 
pasanin ng mamamayan 


Agresibong palawakin ang kilusang 
manggagawa 


Labanan ang AJ, ituloy ang welga 


Pag-ugat ng Partido sa mga mangga- 
gawa 


Kalagayan ng karapatang-tao 
Panggigipit sa midya 
Balita 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


pananalapi ng estado. Makapagpa- 
litaw man ito ng karagdagang 
kita—kapalit ng labis na pagpa- 
pahirap sa mamamayan--hindi 
nito lulutasin ang mga tunay na 
dahilan sa likod ng pasidhi nang 
pasidhing suliranin sa pananalapi. 

Wala sa katayuan si Gloria 
Arroyo na bigyang-solusyon ang 
suliranin sa pananalapi ng estado. 
Ito'y sa sumusunod na mga 
kadahilanan: Una, si Arroyo ay 
tapat na disipulo ng imperyalis- 
mo. Hindi siya. kailanman 
magsasagawa ng hakbanging tali- 
was sa mga patakarang ipinapataw 
ng imperyalismo sa Pilipinas. 
Ikalawa, ang gubyerno ni Arroyo 
ay gubyerno ng walang kabusu- 
gang mga magnanakaw. Sa kabila 
ng pag-iingay ni Arroyo na aalisin 
na ang “pork barrel” ng mga kon- 
gresman, hindi naman ginagalaw 
ni Arroyo ang P1 bilyon badyet sa 
“intelligence” at special discre- 
tionary fund ng kanyang upisina. 
Laganap ang pagdududa ng mama- 
mayan maging sa tinatawag na 
“bayanihan fund” na nilikom mula 
sa boluntaryong kontribusyon ng 
mga pulitiko at malalaking 
negosyante. 

Kung mayroon mang idudulot 
ang mga hakbangin ni Arroyo, 
ito'y dagdag na pahirap sa mama- 
mayan--mga karagdagang buwis 
at kaakibat nitong pagtataas sa 
presyo ng kuryente, tubig at iba 
pang mga serbisyo at bilihin. 
Maging ang sinasabing “pagti- 
tipid” ay sa mamamayan pangu- 
nahing ipinapapasan sa anyo ng 
balak na pagbabawas sa badyet sa 
mga serbisyong pangkalusugan at 
edukasyon. Samantala, habang 
nananawagan ng pagtitipid, 
buong kapal naman ng mukha na 
ipinagpapatuloy ni Arroyo at ng 
mga tauhan niya ang magarbong 
estilo ng  pamumuhay—mga 
sunud-sunod na byahe sa labas ng 
bansa, paggamit ng mamahalin at 
magastos na sasakyan at iba pa. 

Paigtingin ang sama-samang 
paglaban ng mamamayan 


Kailangang maglunsad ng mai- 
igting na pakikibaka ang mama- 
mayang Pilipino upang salagin ang 
mga atake ng rehimeng Arroyo sa 
kanilang kabuhayan. Tanging sa 
pamamagitan ng sama-samang 
paglaban mapipigilan ang lalo 
pang pagdausdos ng kabuhayan ng 
mamamayan. 

Sa kasalukuyang kalagayan, 
tungkulin ng mga rebolusyonaryong 
pwersa na mamuno sa mga pakiki- 
bakang bayan laban sa pagtataas sa 
presyo ng mga produktong petrolyo, 
singil sa kuryente at tubig at sa mga 
serbisyong pangkalusugan at pang- 
edukasyon. Ang pakikibaka para sa 
karagdagang sahod para sa mga 
manggagawa at kawani ay labis na 
kinakailangang isulong at paigti- 
ngin sa buong bansa. 

Kailangang tipunin ng mga 
rebolusyonaryong pwersa sa iba't 
ibang paraan ang napakalawak na 
galit ng mamamayan at iluwal ito sa 
malalawak na demonstrasyon sa 
lansangan. Sa harap ng pagmamati- 
gas ng rehimeng Arroyo, tanging 
ang malalawak na demonstrasyon 
ng ilampung libong mamamayan 
ang makapipigil sa pagpapataw ng 
dagdag pang mga pahirap sa mama- 
mayan. 

Ang pagsidhi ng krisis sa eko- 
nomya ay naglalantad sa kabulukan 
ng kasalukuyang naghaharing sis- 
tema. Napakalinaw nitong ipinakiki- 
ta ang pangangailangang wakasan 
ito upang mabigyang-daan ang pag- 
tatayo ng isang bago, masigla at 
maunlad na rebolusyonaryong 
kaayusan. 

Tungkulin ng mga rebolusyonar- 
yong pwersa na ilinaw sa mama- 
mayan na tanging ang rebolusyo- 
naryong pagbabago ng lipunang 
Pilipino ang makapaghahatid ng 
permanenteng solusyon sa pala- 
giang krisis na kinasasadlakan ng 
sambayanang Pilipino. ABI 

Agresibong palawakin 
ang kilusang 
manggagawa! 


abang patuloy ang paglubog ng ekonomya sa walang katapu- 
Hi krisis, lalong lumalaki ang pangangailangan para sa ma- 


lakas at malawak na kilusang masa upang salagin ang epekto 
nito sa mamamayan. Sa kalunsuran, susi rito ang paglawak ng mili- 
tanteng kilusang manggagawa at kanilang mga unyon. Paborable sa 
pagmumulat at pagpapakilos ng milyun-milyong manggagawa ang 
kasalukuyang krisis pang-ekonomya. Ngunit dala rin nito ang 
malawakang tanggalan, pagsasara ng mga pabrika at pagkabuwag ng 
mga nakatayo at naitatayong mga unyon. Kung kaya't hindi lamang 
mahalaga ang pagpaparami ng mga militanteng unyon, kailangang 
agresibo at mabilis itong isagawa upang tugunan ang mga hamon ng 
panahon. 

Halos 10% lamang sa 36 milyong 
manggagawa ang mayroong unyon. 
Napakaliit na porsyento 
lamang sa mga unyong 
ito ang mayroong 
mga collective bar- 
gaining agreement Aa 
at mas maliit ENZ 
pa ang maitu- Ny XU 
turing na ba- Go NA 
hagi ng militan- 
teng kilusang unyon. 

Sa ilalim ng maka- 
kapitalista at ma- 
paniil na batas “~... 
paggawa ng 
bansa, napa- SAHOD 
kahirap magbuo (TAAS! 
ng unyon. Na- 
paraming ipinapataw na 
ligal na rekisito na 
dapat munang tugu- 
nan at napakabagal ng 
proseso ng pagpaparehistro sa Department of Labor and Employment 
(DOLE). Maaaring umabot sa dalawa hanggang tatlong taon ang pro- 
seso bago maging lehitimo ang unyon. Upang kilalanin at 
makipagtawaran dito ang kapitalista, dadaan muli sa butas ng kara- 
yom ang unyon. 

Mas masahol pa, maraming nakatayo at katatayo pa lamang na 
mga unyon ang napahihina, kundiman agad na nabubuwag oras na 
makipagtunggali ang mga ito sa mga kapitalista. Gamit ang mga 
mapaniil na batas at taktika, katulad ng pag-uutos ng assumption of 

jurisdiction (AJ), dinudurog at tinitiyak ng 
mga kapitalista, katuwang ang DOLE na hindi 
na makababangon ang mga militanteng 
unyon. 

Gayunpaman, ang lahat ng ito ay hindi 
dapat sumagka sa agresibong pagpapalawak 
ng militanteng kilusang unyon. Mahaba na 
ang karanasan ng kilusang manggagawa sa 
hakbang-hakbang na pagtatayo ng unyon 
kahit sa pinakagipit na kalagayan at sa kabi- 
la ng pinakamahigpit na mga batas. 

Marami nang tagumpay ang kilusang pag- 
gawa na kailangang gamiting tuntungan 
upang pasaklawin at pabilisin ang proseso ng 
pag-oorganisa sa mga manggagawa. Nariyan 
ang mga militanteng pederasyon at sentro ng 
paggawa na marapat gamitin upang abutin 
ang maraming pabrika at engklabong hindi pa 
kailanman natayuan ng unyon. Kailangang 
pahigpitin ang pagtutulungan ng mga pam- 
bansang sentro sa mga rehiyunal na porma- 
syon upang ibayong itulak ang pagpapalawak 
at pagpapatatag ng militanteng unyonismo 
laluna sa pinakamalalaking lunsod ng bansa. 

Maaaring gumamit ng iba-iba o kumbina- 
syon ng mga pamamaraan at taktika upang 
maitayo ang isang unyon sa pinakamabilis na 
paraan. Bilang panimula, maaaring itayo ang 
mga asosasyon at organisasyong masa upang 
maabot ang pinakamalawak na bilang ng mga 
manggagawa. Pinakaepektibo ito sa mga 
pabrika at engklabong napakahigpit ng 
patakaran laban sa pag-uunyon. 

Magsisilbing katuwang ng mga unyon ang 
mga organisasyong ito sa pakikipaglaban para 
sa kagalingan at mga karapatan ng mga 
manggagawa sa loob at labas ng pabrika. 
Magsisilbi rin ang mga ito bilang malalim na 
balon ng mga militanteng lider-unyon at ka- 
sapi. 

Maluwag na makapagsasagawa ng mga 
pagkilos ang mga organisasyong ito sa loob 
at labas ng pabrika upang makapagpalawak at 
makapagpatatag. Liban sa pagwewelga, maa- 
aring maglunsad ang mga ito ng mga aksyong 
protesta at iba pang uri ng mga sama-samang 
pagkilos upang igiit ang mga isyung pang- 
unyon kahit hindi pa nakatayo ang unyon. 

Kahit naitayo na ang mga unyon, maaa- 
ring patuloy na isulong ng mga organisasyong 
ito ang iba't ibang isyu ng mga manggagawa. 
Ang suporta nito ay lalong nakapagpapalakas 
sa unyon. [AB] 

Labanan ang AJ, 
ituloy ang welga 


Nang magwelga ang mga manggagawa ng REN Transport 
Corporation noong nakaraang Hulyo, agad na naglabas ng 
kautusan para sa “assumption of jurisdiction” o AJ Order ang 
Department of Labor and Employment (DOLE). Sa 
pamamagitan AJ Order, epektibong naipatigil ng DOLE ang 
welga at naipabalik sa trabaho ang lahat ng mga 
manggagawang nmakawelga. Ayon sa reaksyunaryong 
batas, ipapailalim lamang ang isang welga sa DOLE 
kung may panganib na makaaapekto ito sa 
“pambansang interes”. Ang REN Transport ay 
isang kumpanyang nangungulekta ng basura sa 
„zax Metro Manila. Hindi 
MW” maipaliwanag ng DOLE kung 
f 1K z paano nailalagay sa 
E NEA j 
JS, panganib ang pambansang 
f |) interes kung may ilang 


S “ronda ang mga 


trak ng basura. 


naryong estado laban sa mga manggagawa ang AJ. 
Nagsisilbi itong pangil ng rehimen upang labanan at 
durugin ang militanteng unyonismo sa bansa. Sa dami na 
ng ipinapataw na AJ at bilis ng pagpoproseso nito, hindi 
kataka-taka na bansagang “Reyna ng AJ” si Patricia Sto. 
Tomas, kalihim ng DOLE. 

Sa kabila ng mahigit 382 unyon na nagsampa ng notice 
of strike (NOS) mula Enero hanggang Hulyo sa taong ito, 15 
lamang ang aktwal na nakapagtayo ng piketlayn. 
Dalawampu't tatlo sa 382 NOS ay ipinailalim sa AJ bago pa 
man naitayo ang piketlayn. Labinlima ang ipinailalim sa 
compulsory arbitration. Dalawa naman sa aktwal na nagwel- 
ga ang ipinailalim sa AJ. Samantala, aabot sa 386 kaso ng 
namumuong welga ang awtomatikong ipinailalim sa preven- 
tive mediation. Sa mga kasong ito, hindi na umabot sa 
paghahapag man lamang ng NOS ang mga manggagawa. 

Ipinangangalandakan ng DOLE na bumaba na ang bilang 
ng mga aktwal na welga at lock-out kumpara sa nakaraang 
mga taon. Itinatago ng estadistikang ito ang napakaraming 


IF sa pinakapalasak at arbitraryong taktika ng reaksyu- 

welgang hindi natuloy dahil 
sa panimulang bahagi pa 
lamang ay ipinapailalim na sa 
AJ o di kaya'y sa preventive 
mediation. 

Halos awtomatikong ipi- 
napataw ang AJ sa anumang 
welga laban sa malalaking 
dayuhan at lokal na kumpanya 
at maging sa maliliit na kor- 
porasyon kung ang may-ari ay 
pulitiko o kasosyo ng pulitiko. 
Nitong Agosto, ipinailalim sa |! 
AJ ang welga sa Hacienda 
Luisita Incorporated at 
Sulpicio Lines. Bago ito, 
ipinailalim din sa AJ ang 
welga ng mga manggagawa sa 
Philippine Rabbit Bus Lines, 
Central Azucarera de Tarlac, 
Lepanto Mining Corporation, 
Toyota Motors Corporation at 
iba pa. Ganito rin ang ginawa 
noong isang taon sa welga ng 
Tritran Bus Lines, SM, La 
Tondefia, San Miguel Corporation at 
Nestle. 

Mahaba at madugo ang rekord 
ng rehimen sa pagbubuwag ng mga 
nakatirik na welga upang ipatupad 
ang AJ. Ikinukubli ng gayong mga 
teknikalidad ang malawakang 
paglabag sa karapatang-tao at 
karapatang-unyon ng mga mangga- 
gawa. Isang matingkad na halim- 
bawa ang welga ng Sulpicio Lines 
nitong nakaraang buwan. Estilong 
kumando na pinasok ng mga ele- 
mento ng AFP ang nakatirik na 
piketlayn at pinaputukan ang mga 
manggagawa upang buwagin ang 
welga. Dala ng labis na banta sa 
kanilang buhay, napilitan ang mga 
manggagawa at kanilang mga taga- 
suporta na lisanin ang piketlayn at 
sa kalaunan, ang kanilang laban. 

Napakarami nang unyon ang 
nabuwag dahil sa AJ. Nasa kautu- 
san mismo ng DOLE noong 2003 na 
tanggalin ang lahat ng mga lider- 
unyon at mga manggagawang pa- 
tuloy na maggigiit sa kanilang 

karapatang magwelga 
ipataw ang AJ. Sa halos lahat ng 
mga kasong nabanggit sa itaas, 


matapos 


awtomatikong sinipa ang mga 
lider-unyon at masusugid na taga- 
suporta ng welga. 


Wala pang malaking kaso kung 
saan matagumpay na nabaligtad ng 
mga manggagawa ang isang AJ 
Order sa pamamagitan nga pag- 
kwestyon ng ligalidad nito. Batbat 
ng kainutilan ang mismong proseso 
dahil sa DOLE din ihahapag ang 
kaso. Hindi kataka-taka lalupa't 
kahit saang korte, bihirang katigan 
ng batas ang mga manggagawa. At 
kahit sa mga kasong naipanalo na, 
walang ngipin ang batas upang 
mapagpasyang ipatupad ang anu- 
mang hatol laban sa mga kapitalis- 
ta. 


Ipaglaban ang karapatang 
magwelga 

Sa harap ng lansakang maka- 
kapitalistang mga batas, isang 
malaking hamon sa mga mangga- 


gawa na ipagtanggol ang 
kanilang karapatang 
magwelga. Partikular na 
mahalagang labanan ang 
paggamit ng taktikang 
AJ laban sa mga mang- 
gagawa. Ang paglaban 
dito ay makapagpa- 
palakas sa buong kilu- 
sang manggagawa. 

Sa maraming 
pagkakataon, hinaharap 
ng mga manggagawa ang 
AJ sa pamamagitan ng 
pagtutuloy ng welga. 
Kung tutuusin, walang 
mapagpipilian ang mga 
manggagawa—ang pag- 
papaubaya ng kanilang 
welga sa AJ at pagsunod 
sa kautusan ng DOLE ay 
katumbas na rin ng pag- 
suko ng kanilang laban. 

Sa mga abanteng 
karanasan, nakapagpu- 
pursige ang mga manggagawa at 
patuloy nilang naigigiit ang kani- 
lang BB karapatang ituloy ang 
negosasyon sa pagitan ng unyon at 
maneydsment kahit naipataw na 
ang kautusan para sa AJ. Kabilang 
sa mga matagumpay na karanasan 
ang welga sa Philippine Rabbit Bus 
Lines, Lepanto Mining Corporation 
at Central Azucarera de Tarlac (CAT) 
noong nakaraang taon at maagang 
bahagi ng kasalukuyang taon. Sa 
mga kasong ito, buong tapang na 
sinuway ng mga manggagawa ang 
AJ at return to work order ng DOLE. 

Nagkakaisang prente: Hinarap 
ng mga manggagawa ang bantang 
pagbuwag sa piketlayn sa pamama- 
gitan ng pagpapalawak at ibayong 
pagpapalakas ng kanilang hanay. 
Malaking salik sa pagpapatuloy ng 
kanilang pakikibaka ang pulitikal 
at maging ang pisikal at materyal 
na suporta ng kanilang mga pamil- 
ya at ng iba-ibang sektor ng kani- 
lang komunidad. Sa welga sa CAT, 
umabot sa 5,000 ang nasa piket- 


layn kahit pa di aabot sa s» 
1,000 lamang ang 
manggagawa roon. Sa [77 
welga ng Lepanto, |/, 
buu-buong komunidad f“. 
ang tumulong sa pag- 
tatanggol at pag- |4 
tataguyod ng welga. 
Sa kahuli-hulihan, na- 
hirapang buwagin ng HA 
militar, pulis at mga 4 
bayarang goons ang mga 
piketlayn na pinatatag 
ng daan-daan kundi 
man libu-libong ma- 
mamayan. 
Pamamagitan ng ibang pwersa: 
Sa ilang kaso, hindi kinilala ng mga 


maka-kapitalistang DOLE. Dahil dito, 
nagsilbing tagapamagitan ang 
ilang upisyal ng lokal na gubyer- 
no at iba pang mapagkakatiwalaang personalidad na 
maaasahang patas na magtitimbang sa interes ng 
dalawang panig. Sa kaso ng Lepanto, mismong ang 
meyor ng lokalidad at mga representante ng Bayan Muna 
Party ang umaktong tagapamagitan sa negosasyon ng 
mga manggagawa at ng maneydsment. Mayroon ding 
karanasan na nagpasa ang lokal na gubyerno ng resolu- 
syong sumusuporta sa mga nagwewelgang manggagawa 
at nananawagan para sa mabilis at mapagpasyang 
desisyon sa welga. Malaki rin ang maitutulong ng mga 
upisyal ng lokal na gubyerno sa pagrerenda ng karahasan 
laban sa piketlayn. 

Labanan sa propaganda: Kasabay ng pagpapalakas ng 
piketlayn, mahalaga ang tuluy-tuloy na pagpapalaganap 
sa mga isyu ng mga manggagawa at paglalantad sa mga 
paglabag at pagpapahirap ng kapitalista. Sa nakaraan, 
nakatulong nang malaki ang pagdadala ng mga isyu sa 
radyo, dyaryo at telebisyon. Sa pamamagitan ng midya, 
naipalalaganap sa mas malawak na bilang ng mama- 
mayan ang kalagayan ng mga manggagawa at nallalan- 
tad ang maka-kapitalistang katangian ng DOLE at mga 
batas sa paggawa. Nakalilikha ito ng sapat na interes at 
simpatya para bahagyang mapaatras ang DOLE at napu- 
pwersa ang kapitalista na harapin ang mga iginigiit ng 
mga manggagawa. 

Ang lahat ng ito ay magsisilbing panangga ng mga 
manggagawa sa karahasan ng rehimen. Ngunit higit sa 
lahat, susi sa isang matagumpay na welga ang katatagan 
at kahandaan ng unyon na sumabak dito sa kabila ng 
mga banta ng mga anti-manggagawang batas at galamay 
ng reaksyunaryong estado. ABI 

Pag-ugat ng Partido sa 
kilusang manggagawa 


PE lumalawak ang organisasyon 
ng Partido sa hanay ng mga manggagawa 
sa Metro Manila.” Ito ang deklarasyon ng mga 
kasama sa National Trade Union Bureau ng 
Partido nang kapanayamin sila ng AB nitong 
Agosto. 

Bawing-bawi na ang organisasyon ng 
Partido sa kilusang manggagawa sa Metro 
Manila matapos itong malagay sa bingit ng 
pagkalusaw bago ilunsad ang Ikalawang 
Dakilang Kilusang Pagwawasto. Noong 1998, 
dumoble ang bilang ng mga kasapi ng Partido. 

Bagamat patuloy itong lumalawak at 
tumatatag, sadyang nakasagabal sa mas 
mabilis na paglakas ang iba't ibang salik. 
Kabilang dito ang mabilis na pagkabuwag ng 
mga unyon at mga yunit ng Partido sa mga 
pabrikang nagsara o malawakang nagtanggal 
ng mga manggagawa dala ng matinding krisis 
pang-ekonomya. “Kung gaano kabilis nakapag- 
tatayo ng mga yunit ang Partido, ganuon din 
kabilis ang pagkabuwag ng mga ito sa mga 
pabrikang nagsasara o nagbabawas ng mang- 
gagawa,” ayon sa mga kasama. 

Kailangan sa gayon ang mas mabilis at mas 
masaklaw na kampanyang pagpapalawak upang 
malampasan ang bilis ng pagkalusaw ng mga 
yunit ng Partido sa kilusang paggawa. 
Naisasagawa ito sa pamamagitan ng tuluy- 
tuloy na rebolusyonisasyon ng mga unyon, 
paglulunsad ng mga pampulitika at pang-eko- 
nomyang pakikibaka at pagsasagawa ng mga 
pag-aaral. 

Ang mabilis na pagkalusaw ng mga yunit ay 
hindi nangangahulugan ng pagkalagas ng mga 
kasapi nito. “Kailangan lang mabilis na maili- 
pat sa ibang yunit ng Partido ang mga mang- 
gagawang nawalan ng trabaho upang hindi sila 
tuluyang mawalan ng kolektiba. Marami sa 
kanila ang lumilipat ng pabrika o di kaya'y 
nagtatrabaho sa kanilang mga komunidad. 
Mayroon ding umuuwi sa prubinsya.” 

Maraming manggagawang kasapi ng 
Partido ang nagpapasyang magpatuloy kumilos 
sa kanayunan bilang mga Pulang mandirigma. 
Mayroon ding nagiging buong-panahong orga- 
nisador ng mga manggagawa. [AB] 

Kalagayan ng karapatang-tao sa bansa 


alo pang lalala ang kala- 
Ler ng karapatang-tao 

sa bansa sa susunod na 
anim na taong panunungkulan 
ni Pres. Gloria Macapagal- 
Arroyo. 

Batay sa pagtatasa ng KARA- 
PATAN sa rekord ng rehimeng 
Arroyo mula 2001 hanggang 
unang bahagi ng taong 
kasalukuyan, nakikini-kinita 
nito na dadami pa ang mga | 
paglabag sa mga karapatang- 
tao sa Pilipinas habang ipinatu- 
tupad ng gubyerno 
“matatag na republika” ni 
Arroyo at masugid nitong iti- 
nataguyod ang “gera laban sa 
terorismo” ng US. 

Papalaki rin ang presensya 
at panghihimasok-militar ng US 
sa bansa. Matatandaang noong 
bago matapos ang “Balance Piston 
04-03” sa Central Mindanao, 
kinumpirma ni Gen. Narciso Abaya, 
hepe ng AFP, na mayroon pang 18 
pinagsanib na pagsasanay-militar 
ang US at ang Pilipinas ngayong 


ang F 


taon. Kaugnay nito, iigting pang 
lalo ang mga kampanya laban sa 
armadong rebolusyonaryong kilu- 
sang inilulunsad ng Bagong 
Hukbong Bayan sa pamumuno ng 
Partido Komunista ng Pilipinas at 


ng Bangsamoro Islamic Armed 
Force sa pamumuno ng Moro 
Islamic Liberation Front. 
Habang sinusupil ang mga 
kalayaang sibil ng malawak na 
mamamayan, lalo pang lalala 
ang pagsasamantala at pang- 
aapi sa uring anakpawis dahil sa 
walang tigil na pang-aatake ng 


a] pasistang estado sa ligal na 


demokratikong kilusan. Bunga 
nito, dadami pa ang bilang ng 
mga mamamayan na aarestuhin 
dahil sa mga paglabag pampuli- 
tika subalit sasampahan ng mga 
kasong kriminal. Samantala, 
patuloy pa ring ipinagkakait ng 
rehimen ang hustisyang isinisi- 
| gaw ng mga biktima ng 
paglabag sa karapatang-tao, 
laluna noong panahon ng dik- 
tadurang Marcos. Malabo pa ring 
mabigyan ang mga ito ng danyos 
perwisyos kahit may desisyon na 
ang mga korte sa US at sa Pilipinas 
pabor sa 10,000 biktima ng 
paglabag sa karapatang-tao sa ila- 
lim ng batas militar. ABI 


Humahabang listahan ng mga paglabag sa karapatang-tao (2001-2004) 


Pwersahang nagsilikas o nawalan ng tirahan: 113,211 katao 
Nakaranas ng pagbabanta, harasment at pananakot: 26,093 katao 
Nasiraan ng mga ari-arian: 12,067 katao 


Nawalan ng kanilang ari-arian: 8,966 katao 


Biktima ng iligal na mga paghahalughog: 5,786 katao 

Biktima ng koersyon: 1,559 katao 
Biktima ng food at economic blockade: 1,337 katao 
Pisikal na inatake: 1,289 katao 


Iligal na inaresto at ikinulong: 1,191 katao 
Nirekonsentra o muling tinipon sa mga “hamlet”: 
896 katao 
Arbitraryo at iligal na idinitine: 676 katao 

Biktima ng pananalbeyds/masaker: 319 katao 
Biktima ng tortyur: 183 katao 
Tinangkang patayin: 59 katao 


GA 


ag PANANALANTA NG PASISTANG ESTADO 


NDFP konsultant, iligal na ikinulong 


BATAY sa listahan ng KARAPATAN 
noong Hunyo 2004, nakakulong 
ngayon sa iba't ibang bilanggu- 
an sa bansa ang 248 detenidong 
pulitikal. Kabilang dito si 
Eduardo Serrano, konsultant ng 
National Democratic 

Front of the Philippines 
(NDFP) na nakakulong 
ngayon sa Calapan City, 
Oriental Mindoro. 

Si Serrano, kasama 
ang dalawang babae, 
ay dinukot ng mga 
operatiba ng Intelli- “ 
gence Service Group of the 
Philippine Army (ISG-PA) sa Lipa 
City, Batangas noong umaga ng 
Mayo 2. Pinaghihinalaan siyang 
si “Rogelio Villanueva” at si “Ka 
Macliing”, isang mataas na lider 
umano ng rebolusyonaryong 
kilusan sa Mindoro. Siyam na 
araw siyang hindi pinahintulu- 


tang umugnay sa kanyang pamil- 
ya at abugado. Kung saan-saang 
kampo at upisina siya hinanap 
ng kanyang mga kamag-anak, 
abugado at kasapi ng mga 
organisasyong nagtataguyod sa 
karapatang-tao. Natagpuan la- 
mang siya ng isang 
upisyal ng Ecumenical 
Movement for Justice 
and Peace na nakabim- 
bin sa isang kulungan 
sa Calapan City noong 
Mayo 12. 

Ayon sa NDFP Negotiating 
Peace Panel, hindi maaaring 
arestuhin si Serrano dahil isa 
siya sa mga konsultant sa 
negosasyong pangkapayapaan at 
may proteksyon laban sa pang- 
aaresto at pagkakakulong alin- 
sunod sa Joint Agreement on 
Safety and Immunity Guarantees 
(JASIG). 


3 kasapi ng BM, dinukot 

TATLONG kasapi ng Bayan Muna (BM) ang dinukot ng mga elemento 
ng Intelligence Service of the AFP sa Sampaloc, Maynila nitong 
Agosto 18. Tumatangging magbigay ng anumang impormasyon ang 
mga pulis at militar tungkol sa sinapit ng tatlong kasapi ng BM. 

Samantala, sa Bohol, iligal na inaresto ang mga magsasakang 
sina Hermosila Villamor, 30, at Roldan Emance, 32 noong umaga ng 
Hulyo 26 sa Barangay Kalbaryo, Lila. Pinaratangan silang mga kasa- 
pi ng BHB. Hinuli sila ng mga pulis matapos nitong makaengkwen- 
tro ang isang yunit ng BHB. Nakakulong sila ngayon sa Camp 
Dagohoy sa Tagbilaran (City. 


ST, “killing fields” para sa mga aktibista 
BINANSAGANG pinakamapanganib na lugar ang rehiyon ng 


Nal? Southern Tagalog para sa mga progresibong aktibista 
Piya be ,, bunsod ng pagkakapaslang nitong Agosto 27 sa City 
NP Dof Sta. Rosa, Laguna kay Melita Trinidad Carvajal, 50, 

” $ § coordinator ng Gabriela Women's Party. 
TAN Naghihintay ng masasakyang traysikel si Carvajal 


sa tapat ng kanyang bahay nang lapitan at pagbabarilin 
siya ng dalawang tao. Namatay siya bago pa man makarating sa 
ospital. 
Umaabot na ngayon sa 80 ang mga aktibistang biktima ng 
pamamaslang dito sa tatlong taong panunungkulan ni Arroyo. 

Mga pulis at militar, 
inireklamo sa Bulacan 


ILIGAL na nanghalughog, nagnakaw at 
walang pakundangang nagpaputok 
ang mga elemento ng Philippine Army 
at 306th Provincial Mobile Group na 
pinamunuan ni Chief Insp. Alex Sitin 
sa dalawang barangay sa Bulacan. 

Noong gabi ng Mayo 27, dumating 
sa Barangay Sta. Lucia ang mga tropa. 
Agad nilang kinordon, pinaputukan at 
pinasok ang bahay ni Alexander Tigas, 
na wala noon sa kanyang bahay. 
Ninakawan nila si Tigas ng pera at mga 
gamit. Pagkatapos nito, dalawang 
bahay pa ang nilooban ng mga pulis. 

Noong Mayo 30, pinasok ng 10 
sundalo ng Philippine Army bandang 
ala-una hanggang alas-dos ng mada- 
ling araw ang bahay ni Marcelo Miras 
sa Sityo Coral, Barangay Matictic 
upang hanapin diumano ang isang 
nagngangalang “Rico”. Umalis ang 
mga sundalo na tangay ang gulok ni 
Miras. 


Pangungulimbat ng CAFGU sa 
Maguindanao 


KINULIMBAT ng mga elemento ng 
CAFGU ang ari-arian sa mga barangay 
na inabandona ng mga taumbaryo sa 
Maguindanao sa kainitan ng mga 
labanan sa pagitan ng mga yunit ng 
Moro Islamic Liberation Front at 
Philippine Army mula Agosto 28-29. 

Ayon sa Joint GRP-MILF Coordina- 
ting Committee on the Cessation of 
Hostilities (CCCH), mga elemento ng 
CAFGU ang nagnakaw ng mahahala- 
gang gamit at rekurso ng barangay. 
Ninakaw din ng mga CAFGU ang mga 
kalabaw, iba pang alagang hayop, 
pagkain at sarisaring gamit. 

Aabot sa 2,860 pamilya (14,215 
katao) mula sa Linantangan, Dalap- 
dap, Pimbalakan, Bagumbong, 
Tukanalipao, Dugengen, Liab, 
Dabenayon, Dasikil, Pagatin at Puseo 
ng Mamasapano at Saudi Ampatuan, 
Maguindanao ang lumikas. 

63rd IB, pinalalayas sa Basey, Samar 
PINALALAYAS ngayon sa bayan ng Basey, Samar ang 
mga abusadong tropa ng 63rd IB. Sa nilagdaang 
petisyon noong Agosto 23 ng mahigit 200 katao, 
iginiit nila ang pagpapatigil ng mga operasyong mil- 
itar at pagpapaalis sa lugar ng nasabing tropa. 
Isinumite nila ito nang makipagpulong sila sa 
Municipal Peace and Order Council (MPOC). Dinaluhan 
din ito ni Mayor Vicente Labuac ng Basey at mga kon- 
sehal nito, ni Gen. Anastacio Salud, hepe ng 801st 
Bde at Col. Manuel Ramos, hepe ng 46th IB. 

Naganap ang pulong ng MPOC bunsod ng mga 
reklamo na mga pang-aabuso ng mga militar sa 
taumbaryo. Nagsampa rin ng kaso ang mga taum- 
baryo sa Commission on Human Rights-Eastern 


Visayas. 
Nang hindi 


bahay mula Agosto 7-17. 


inaksyunan ang kanilang mga 
reklamo, naglunsad ang Samahan han Gudti nga 
Parag-uma-Sinirangan Bisayas at Promotion of 
Church People's Response-Tacloban ng isang fact- 
finding mission sa kanayunan ng Basey noong Agosto 
20. Sinalihan din ito ng mga konsehal ng Basey. 
Nakumpirma rito ang mga kaso ng pang-aabuso ng 
46th IB sa mga barangay ng Villa Aurora, Bulao at 
Cogon tulad ng pananakot sa mga bata, paninira ng 
mga pananim at iligal na paghahalughog ng mga 


lea 
PANANALANTA NG PASISTANG ESTADO Pg 


2 lider magsasaka hinuli sa Bohol 
ILIGAL na inaresto at diniteyn ng mga elemento ng 
PNP at 17th Special Forces Company ng Philippine 
Army ang dalawang lider magsasaka sa Bohol noong 
Agosto 13. 

Ayon sa KARAPATAN-Central Visayas, bandang 
ala-5:30 ng umaga ay hinarang sina Felipeneri 
Bejasa at Ireneo Ucang sa tsekpoynt na itinayo ng 
17th Special Forces Company sa Barangay Rizal, 
Catigbian. Nagmula pa sila sa Tagbilaran City at 
patungong bayan ng Trinidad para dumalo sa isang 
pulong ng mga kasapi ng Hiniusang Makinasodnong 
Mag-uuma sa Trinidad, na kasapi ng Hugpong sa 
mga Mag-uumang Bol-anon (HUMABOL). Si Bejasa 
ang pangalawang pangulo ng HUMABOL at si Ucang 
naman ay organisador ng partidong Anakpawis. 

Nang halungkatin ng militar ang kanilang mga 
bakpak, kinumpiska ang mga dokumento ng 
Comprehensive Agreement on Respect for Human 
Rights and International Humanitarian Law 
(CARHRIHL) na nilagdaan ng GRP at NDFP noong 
Agosto 1998. 

Sa paratang na “subersibong dokumento” ang 
mga kopya ng CARHRIHL, dinala at ikinulong sina 
Bejasa at Ucang sa himpilan ng Catigbian Police 
Office. Bandang 3:30 ng hapon, pinakawalan sila 
dahil walang makitang anumang ebidensya ang 
Bohol Provincial Police Office para ibimbin pa sila. 


Buntis na ginang patay, asawa, 3 anak sugatan sa istraping ng militar 


BANDANG alas-6 ng umaga noong 
Agosto 8 sa Barangay Uno, 
Catubig, Northern Samar, walang 
pakundangang pinaulanan ng bala 
ang bahay ng pamilyang Conge. 
Kaagad na namatay si Mely Conge, 
27, dahil sa tinamong 17 bala sa 
katawan. Apat na buwan siyang 
buntis. 

Malubhang nasugatan ang 
kanyang asawang si Sonny, Sr, 27, 
at tatlo nilang mga anak--Sonny, 
Jr, 10, Sammy, 8 at Gina, 6. Dinala 
sila ng kanilang mga kapitbahay sa 
Northern Samar Provincial Hospital 
at kakailanganing ipadala sa Metro 
Manila dahil sa kalubhaan ng kani- 
lang tinamong mga sugat. 

Apat na iba't ibang bersyon ng 
madugong insidenteng ito ang 
ipinalabas upang makaiwas sa 

kanilang kriminal na responsibili- 
dad ang armadong pwersa ng gub- 
yerno. Isang ara W ga 


na bersyon: isang armadong grupo 
na hindi kilala ng militar ang 
siyang may kagagawan umano sa 
i pag-iistraping sa maralitang pa- 
N milya. 

ng Sa 


bets 
a 


testimonya ni 


na mga gerilya ng Bagong A 
Hukbong Bayan (BHB), ayon sa , 9 
binasang text na ipinadala ng 7 | ANS 
AFP sa istasyon ng dzRH sa N 
Maynila noong Agosto 9. Nang Dp 
kapanayamin ng mga reporter 


Sonny Conge, Sr. 
tS AY tinukoy niya na isa sa 
TEsXN mga bumaril ay ang 


È KO kanilang kapitbahay 
N H 


"Pi 
Wna elemento ng 


ng lokal na midya si (Col. 
Manuel Usi, kumander ng gff 
63rd IB, sinabi niyang” 
nagkakanlong ng mga gerilya ng 
BHB ang pamilyang Conge. Sinabi 
naman ng upisyal na ito noong 
Agosto 10 na mga Pulang 
mandirigma ang may kinalaman sa 
madugong insidente. Sa pangat- 
long araw, inilabas ang pang-apat 


CAFGU, si Romy Acerbon. 

Mariing binatikos ng 
KATUNGOD-Northern Samar at 
lokal na midya ang paghihigpit ng 
mga upisyal ng 63rd IB at 803rd 
Bde upang hindi makapanayam ang 
mga myembro ng pamilya. Isang 
iskwad ng Scout Rangers ang 
nakabantay sa mga pasyente sa 
Northern Samar Provincial Hospital. 

Lumalalang panggigipit sa midya 


oong Agosto 16, di bababa 
N- 200 mamamahayag mula 

sa iba't ibang bahagi ng 
Pilipinas ang nagrali sa pam- 
bansang himpilan ng pulisya sa 
Camp Crame upang batikusin ang 
kainutilan ng Philippine National 
Police (PNP) na lutasin ang 
napakarami nang kaso ng pama- 
maslang sa mga mamama- e 
hayag sa Pilipi- i 
nas. 

Bukod sa 
National Union 
of Journalists in 
the Philippines 
(NUJP) na nanguna sa kilos- 
protesta, dumalo ang 10 iba pang 
organisasyon ng mga mamama- 
hayag. Naglunsad rin ng mga pag- 
kilos noong araw ding iyon ang 
mga mamamahayag sa mga lunsod 
ng Bacolod, Gen. Santos, Iloilo, 
Cebu at Pagadian at sa prubinsya 
ng Antique. 

Nagpasya na ang mga 
mamamahayag na igiit ang pagga- 
gawad ng katarungan sa mga 
namatay na peryodista at brod- 
kaster dahil sa nakaaalarma nang 
bilang ng mga pinapatay na 
tagamidya. Pumapangalawa na 
ngayon ang Pilipinas sa mundo sa 
bilang ng mga mamamahayag na 
pinaslang habang gumagampan ng 
kanilang trabaho. Tanging ang 
Iraq, na kasalukuyang sinasalanta 
ng gera, ang bansang nakauungos 
pa sa Pilipinas sa bagay na ito. 

Mula nang ibagsak ang dik- 
tadurang Marcos noong Pebrero 
1986, di bababa sa 55 mamama- 
hayag na ang pinapatay sa bansa, 
ayon sa NUJP. Ayon naman sa 
hiwalay na listahan ng Bulatlat, 
isang pahayagan sa internet, 
aabot na sa 78 mamamahayag ang 
napapatay mula noon. Kung isasa- 
ma ang mga pinatay noong pana- 

hon ng batas militar, 110 na 
lahat-lahat ang mamamahayag na 
biktima ng pamamaslang. 
Dalawampu rito ay pinaslang sa 
ilalim ng rehimeng Arroyo. 
Ngayong taon, anim 
mamamahayag ang pinapa- 


nang 


tay, 
lamang ng Agosto. Halos kapantay 


apat sa kanila sa buwan 


na ito ng bilang ng mga 
tagamidya na pinatay sa buong 
2003. 

Lahat ng mga pinaslang na 
mamamahayag ay kilala sa pag- 
batikos sa korapsyon at sa 
pagkakasangkot ng pulis, militar, 
matataas na upisyal ng gubyerno 
at malalaking negosyante sa iba't 
ibang gawaing kriminal. 

Si Sonny Alcantara, news pre- 
senter ng City TV sa San Pablo, 
Laguna ay pinagbabaril noong 
Agosto 2002 pagkatapos niyang 
batikusin ang isang lokal na 
upisyal ng syudad. Si Rico 
Ramirez, reporter, cameraman at 
spinner ng DXSF sa San Francisco, 
Agusan del Sur ay pinatay noong 
Agosto 2003 dahil sa kanyang 
matitinding batikos laban sa iligal 
na droga at iba pang krimen sa 
kanilang lugar. Si Noel Villarante, 
isa pang komentarista sa DZJV sa 
Laguna, ay pinaslang noon ding 
buwang iyon dahil din sa kanyang 
pagbatikos sa mga anomalya. Si 
Bonifacio Gregorio, kolumnista ng 
Dyaryo Banat sa Tarlac, ay pinatay 
noong Hulyo 2003 dahil sa matindi 


niyang pagbatikos sa korapsyon sa 
gubyerno, iligal na droga at iligal 
na pagpapalit-gamit ng mga lupa 
ng mga magsasaka para gawing 

komersyal na memorial park. 
Pag-aari ng meyor ng La Paz, 
Tarlac ang naturang memo- 
rial park. Noong Abril 
2003, pinatay sa Camalig, 
Albay ang progresibo at 


kaster ng DZGB 
À na si John Vil- 
f lanueva Jr. 

Ngayong 
Agosto lamang, pinatay sa Bauan, 
Batangas si Arnel Manalo, kores- 
pondent ng dyaryong Bulgar at ng 
DZRH matapos niyang ilantad ang 
panig ng kaaway ng isang maka- 
pangyarihang negosyante sa pru- 
binsya. 

Bukod pa ito sa mga kaso ng 
bigong pagpatay. Sugatan si Cirse 
“Choy” Torralba, brodkaster ng 
Angel Radio sa Cebu City matapos 
siyang ambusin nitong Hunyo 8. 
Nalakigtas din si Modesto 
Gutierrez, komentarista sa DWSI sa 
Santiago City, matapos siyang 


pasabugan ng granada nitong 
Pebrero 13. 

Sa harap ng lahat ng ito, 
walang interes ang rehimeng 


Arroyo na pawiin ang lumalalang 
panggigipit sa midya. Bagkus, 
mismong si Mike Arroyo, asawa ng 
presidente, ay kabilang sa mga 


makapangyarihang taong nag- 
sisikap na busalan ang mga 
mamamahayag. 


Sinampahan nitong Agosto ng 
kasong libelo ni Mike Arroyo sina 
William Esposo, kolumnista ng 
INQ7.net at sina Amado Macasaet 
at Rosario Galang ng pahayagang 
Malaya dahil sa paglalantad nila 
sa mga anomalyang kinasasangku- 
tan niya kaugnay ng kanyang mga 

“grupong pangkawanggawa.” Ba- 
go ito, apat pang peryodista ang 
sinampahan din ni Mike Arroyo ng 
libelo noong Hunyo nang isangkot 
siya ng mga ito sa mga kaso ng 
korapsyon at sa pandaraya sa 
eleksyon noong Mayo. 

Bukod sa mga pinapatay na 
mga mamamahayag, di hamak na 
mas marami pang tagamidya ang 
biktima ng harasment, pananakot, 
pambubugbog at iba pang uri ng 
panggigipit at paglabag sa kara- 
patang-tao. Karamihan sa mga 
kaso ay hindi na naiuulat o 
nalalantad sa publiko. 

Nitong Agosto, binantaan ang 
buhay at mahigpit na minan- 
manan ng mga di kilalalang lalaki 
ang isang kasamahan ni Arnel 
Manalo sa midya at napilitan ding 
magtago nang ilang araw ang isa 
pa niyang katrabaho nang ipahi- 
watig nila sa isang interbyu na 
alam nila kung sino ang nagpapa- 
tay kay Manalo. 

Mula Pebrero hanggang Hunyo 
2004, di bababa sa lima pang kaso 
ng panggigipit sa midya ang 
naitala ng NUJP: 

Pinagbubugbog, isinailalim sa 
interogasyon at pinagbantaang 
papatayin nitong Mayo 31 ng mga 
elemento ng 20th Special Forces 
si Melvin Mamis, cam- 
eraman ng Southern 
Tagalog Exposure, nang 
kunan niya ng bidyo ang 
isang fact-finding mission 
sa Rosario, Batangas. 

Isa ring mamamahayag sa 
Ozamiz City ang kinasuhan ng 
libelo dahil lamang sa pagkokober 
niya sa isang kilos-protesta. 

Paulit-ulit na ipinasara ni 
Mayor Caesar Dy ng Cauayan City 
ang Bombo Radyo-Isabela dahil sa 
pambabatikos nito sa korapsyon 
at karahasan ng pamilyang Dy sa 
prubinsya. 

Sinuspindi si Rolando Bartolo- 
me, brodkaster ng DWBL, dahil sa 

mga batikos niya laban kay Gloria 
Arroyo. 

Sapilitang pinaaalis sa ere 
nitong Hunyo 23 ng militar ang 
Radyo Anakpawis, lingguhang pro- 
grama ng Samahang Magbubukid 
sa Timog Katagalugan sa DZRB sa 
Batangas (City, dahil Bagong 
Hukbong Bayan diumano ang nag- 
papatakbo sa programa. Binanta- 
an din ng militar at pulis na rerey- 
din nila ang istasyon kung hindi 
ititigil ang programa. 

Bago ito, noong Oktubre hang- 
gang Nobyembre 2002, anim na 
kaso ng pagdukot at panghaharas 
ng pulis, militar at paramilitar sa 
mga tagamidya ang naitala ng 
NUJP. Pinakamatingkad rito ang 
harasment ni Col. Jovito Palparan 
kay Edu Paringit, isang cameraman 
ng TVnet, isang lokal na istasyon 
ng telebisyon sa (Calapan (City, 
dahil lamang sa pagkober niya sa 
marahas na demolisyon ng mga 
kabahayan sa lunsod. 

Noong taon ding iyon, tatlong 
iba pa ang dinukot at marami pa 
ang pinagbantaan dahil lamang sa 
paglalabas ng mga ulat laban sa 
militar at sa rehimeng Arroyo. 


Ang tanging tugon ng PNP sa 
harap nito ay ang “payo” ni PNP 
Dir. Gen. Hermogenes Ebdane sa 
mga tagamidya na manahimik na 
lamang para huwag silang maging 
target ng karahasan, at ang nauna 
pang payo ng PNP sa mga 
mamamahayag na mag-armas na 
lamang para maipagtanggol nila 
ang kanilang mga sarili. Nagkibit- 
balikat din si Gen. Angelo Reyes, 
kalihim ng Dept. of Interior and 


Local Government na nangangasi- 
wa sa PNP, nang sabihin niyang 
wala siyang nakikitang anumang 
kapuna-punang tunguhin sa bilang 
ng mga pinapatay na mga 
tagamidya. 

Walang dapat ipagtaka sa gani- 
tong paghuhugas-kamay ng PNP. 
Sa maraming pagkakataon ay mga 
elemento mismo ng pulisya ang 
sangkot sa pagpatay o panggigipit 
sa mga tagamidya. Pulis ang 
pumatay noong Mayo 2002 kay 
Edgar Damalerio, isang reporter ng 
Zamboanga Scribe at Mindanao 
Gold Star at komentarista sa DXKP 
sa Pagadian (City. Sa kabila ng 
pagkatukoy at pagkaaresto na kay 
P01 Guillermo Wapile, pinatakas 
siya ng mga kapwa niya pulis. 
Dalawang taon nang hindi gina- 
galaw si Wapile kahit pakalat-kalat 
lamang ito sa Pagadian at iba pang 
lugar sa prubinsya. Katunayan ay 
naging badigard pa siya ng isang 
pulitiko noong nakaraang eleksy- 
on. 

Nitong huli, tinanggalan na ng 
proteksyon ang pamilya ni 

z Demalerio at iba pang testi- 
go kaya napilitan na rin 
KA silang magtago. 

i Ang patuloy na pag- 
dami ng mga kaso 
ng pamamas- 
lang at pang- 
y gigipit sa 
mga tagamid- 
ya at ang patuloy ding kawalang- 
aksyon ng reaksyunaryong gubyer- 
no rito ay patunay lamang na 
pabor sa interes ng naghaharing 
uri ang ganitong tunguhin. 
Habang may nakaambang pan- 
ganib sa buhay at seguridad ng 
mga mamamahayag, dagdag itong 
sandata ng naghaharing uri para 
supilin ang pagbubunyag ng mga 
anomalyang kinasasangkutan nila 
at iba pa nilang kriminal at anti- 
mamamayang gawain at pangala- 
gaan ang kanilang interes. ABI 

Mga taktikal na opensiba, inilunsad sa Cordillera at Mindanao 


Reyd sa Kalinga. Sinamantala 
ng mga Pulang mandirigma ang 
malakas na ulan upang salakayin 
ang detatsment ng Philippine Army 
bandang alas-6 ng umaga ng 
Agosto 25 sa Barangay Balantoy, 
Balbalan. Isang elemento ng 
CAFGU ang napatay at lima pa ang 
nasugatan. 

Rumesponde ang pinagsanib na 
pangkat ng Philippine Army at 
pulis ngunit natambangan sila ng 


blocking force ng BHB sa Sityo 
Butod. Nasugatan ang tatlong 
pulis, kabilang ang officer in 
charge ng Balbalan police station. 

Mga operasyong disarma sa 
Mindanao. Sinalakay ng pitong 
Pulang mandirigma ang outpost ng 
gwardya ng MD Rio Vesta Agri 
Venture Plantation sa Barangay 
Pangi, Maco, Compostela Valley 
noong Agosto 25. Dinisarmahan 
nila ang tatlong gwardya ng isang 


de-sabog, dalawang ja 
kalibre .38 rebolber at YRS SA 
isang granada at isang PAD 
radyong pangkomunikasyon. 

Makalipas ang dalawang araw, 
kinumpiska ang kalibre .45 ng nag- 
didiskong pulis sa Mati, Davao 
Oriental noong gabi ng Agosto 27. 
Nasa isang sayawan si P01 Ruel 
Carrido nang dumating ang isang 
pangkat ng mga Pulang mandirig- 
ma. 


Nominasyon ni Bush, sinalubong ng mga protesta 


BINAYO ng araw-araw na protesta 
ang pambansang kumbensyon ng 
Republican Party na ginanap sa 
New York City mula Agosto 29- 
Setyembre 3. Sa kumbensyong ito 
pormal na ipinroklama si George W. 
Bush bilang upisyal na kandidato 
ng Republican Party sa eleksyong 
presidensyal ng US sa Nobyembre 
2. Habang tinatanggap ni Bush 
ang kanyang nominasyon, umali- 
ngawngaw ang mga sigaw sa 
lansangan na: No more years! 
(Huwag nang palawigin!) 

Pinamunuan ng United for 
Peace and Justice ang daan-daang 
libong tagaprotesta. Tutol ang 
grupong ito sa inilulunsad na 
gerang agresyon ng US sa 
Afghanistan at Iraq. Sa kabuuan, 
umabot ang mobilisasyon sa 
500,000 batay sa konserbatibong 
tantya sa mga aksyong masa na 
nagsimula noong Agosto 28 at na- 
tapos nitong Setyembre 3. 

Noong Agosto 28, sinimulan ng 
may 15,000 aktibista ang rali sa 
pagbatikos sa  anti-aborsyong 
patakaran ni Bush. Kasabay sa pag- 
bubukas ng kumbensyon, umabot 
sa mahigit dalawang milya (3.2 
kilometro) ang haba ng mga nag- 
martsa noong Agosto 29. 
Pinangunahan ito nina Michael 

Moore, ang kilalang direktor ng 
pelikulang “Fahrenheit 9-11” at 
Atty. Jesse Jackson ng Democratic 
Party. Inabot ng dalawang oras ang 
pagmamartsa ng 400,000 katao. 
Kabilang sa nagmartsa ang 1,000 
katao na pasan ang mga nakabalot 
sa bandilang kabaong bilang sim- 
bolo ng mga namamatay na sunda- 
long Amerikano sa Iraq. Ayon sa 
ipinalabas na datos ng Pentagon, 
975 ang namatay at 6,916 ang mga 
sugatang sundalo ng US sa Iraq 
mula noong Marso 2003. 

Noong Setyembre 1 naman ay 
naglunsad ang mga demonstrador 
ng tatlong milyang haba (4.8 kilo- 
metro) ng simbolikong pila ng mga 
walang hanapbuhay. Ayon sa mga 
organisador, tatlong milyong tra- 
baho ang nawala mula noong 
taong 2000, na pinalala pa noong 
2003 nang maglunsad ng gera ang 
gubyernong Bush laban sa Iraq. 
Mga 45 milyong Amerikano naman 
ang walang “health care.” 

Binatikos din nila ang kawalan 
ng pondo ng gubyerno para sa 
kagalingang panlipunan tulad ng 
para sa pensyon, tulong sa mga 
pasyente na may AIDS at iba pa. 
Pinanawagan din nila ang pagsu- 
porta sa pakikibaka ng mga mama- 
mayang Palestino, mga karapatan 


ng mga imigrant at mga bakla, at 


pagpapatigil sa 
Sudan. 

Sa desperasyong pigilin ang 
mga lehitimong protesta, nagpakat 
ang gubyerno ng 10,000 lokal na 
pulis, bukod pa sa mga pangkat ng 
SWAT, pederal at pang-estadong 
pwersang panseguridad at “attack 
dogs.” Lampas 1,800 katao ang ili- 
gal na inaresto at ikinulong. 
Nilampasan nito ang rekord na 
naitala noong 1968 Chicago 
Convention ng Republican Party 
kung saan 589 ang inarestong 
demonstrador. 


kaguluhan sa 

